La secretària Tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 25 d'abril que van dels números 177/2017 a 181/2017.
Totes les reclamacions que han estat interposades compleixen els requisits per a la seva admissibilitat provisional a tràmit.
Es comenta per part de tots els membres del Ple elements que s'estan produint durant la fase d'estudi previ de les reclamacions i de trasllat dels informes i la resta de documentació rebuda així com, en termes generals, la necessitat de prioritzar els tràmits que depenen de la Comissió.
Aprovació de les actes de les sessions anteriors
La presidenta pregunta a la resta de membres del Ple si han pogut consultar els esborranys de les actes pendents d'aprovació que corresponen a les sessions de 21 i 28 de març i del dia 20 d'abril i si tenen esmenes a formular.
El senyor Oriol Mir formula observacions a l'acta corresponent a la sessió 14, de 20 d'abril de 2017.
Proposta de resolució de finalització de la Reclamació 50/2017 per pèrdua d'objecte
El senyor Manuel Ibarz exposa els elements més destacats d'aquesta la Proposta de resolució de la qual és el ponent, que finalitza per pèrdua de l'objecte de la reclamació.
La senyora Elisabet Samarra i el senyor Oriol Mir formulen esmenes tècniques al text proposat que seran incorporades pel ponent en l'elaboració de la resolució definitiva.
Proposta de resolució d'estimació de la Reclamació 63/2017
El senyor Manuel Ibarz, ponent d'aquesta Proposta de resolució que estima la Reclamació 63/2017, exposa els elements més destacats del procediment.
Es formulen esmenes al text de la Proposta per part de la senyora Elisabet Samarra i el senyor Oriol Mir que seran incorporades al text definitiu de la resolució.
Proposta de resolució d'inadmissió de la Reclamació 68/2017
La senyora Elisabet Samarra, ponent de la Proposta de resolució, exposa breument els elements que duen a la inadmissió de la reclamació plantejada, criteri que és compartit per la resta de membres del Ple i que no suscita elements de debat.
Proposta de resolució de finalització de les Reclamacions 70/2017 i 71/2017 (acumulades) per pèrdua d'objecte
La ponent de la Proposta de resolució, la senyora Elisabet Samarra, assenyala els elements més destacats d'aquestes dues reclamacions que finalitzen per pèrdua de l'objecte de la reclamació que es resolen de forma acumulada.
Proposta de resolució d'estimació de la Reclamacions 91/2017, 92/2017, 93/2017 i 94/2017 (acumulades)
El ponent de la Proposta de resolució, el senyor Oriol Mir, exposa els elements més destacats de la tramitació d'aquestes reclamacions que es resolen de forma acumulada relatius a l'objecte de les reclamacions i a la naturalesa de la informació demanada en cada cas.
La senyora Elisabet Samarra i el senyor Josep Mir formulen algunes matisacions al text de la Proposta que seran incorporades pel ponent en l'elaboració del text definitiu de la resolució.
Proposta de resolució de finalització de la Reclamació 99/2017 per pèrdua d'objecte
La ponent de la Proposta de resolució, la senyora Teresa Perelló exposa el supòsit que es planteja en aquesta reclamació.
Tanmateix, hi ha elements del procediment pendents de tramitació i per tant, la Proposta serà objecte d'anàlisi novament al Ple de la setmana vinent.
Proposta de resolució d'estimació de la Reclamació 104/2017
El ponent de la Proposta de resolució, el senyor Manuel Ibarz, exposa els elements més destacats de la tramitació d'aquesta Reclamació i de la que és objecte del següent punt de l'ordre del dia.
Es debat per part dels membres del Ple el sentit de les resolucions analitzades i es formulen observacions al text de la Proposta de resolució de la Reclamació 105/2017 per part de la senyora Elisabet Samarra i el senyor Josep Mir que seran incorporades en el text definitiu de la resolució.
En relació amb la Reclamació 104/2017 es posa de manifest que queden elements pendents de tramitació i per tant, serà objecte d'anàlisi novament pel Ple en una propera sessió, un cop s'hagin dut a terme els tràmits corresponents.
Proposta de resolució de la Reclamació 105/2017 per pèrdua d'objecte
És objecte d'anàlisi en el punt anterior de l'ordre del dia.
Proposta de resolució de finalització de la Reclamació 110/2017 per pèrdua d'objecte
La senyora Teresa Perelló, ponent de la Proposta de resolució, relata els elements més remarcables de la tramitació d'aquest procediment que inicialment es va sol·licitar que fos tramitat mitjançant mediació, però que tanmateix finalitza per pèrdua sobrevinguda de l'objecte de la reclamació atès que s'ha lliurat la informació sol·licitada durant la tramitació de la reclamació davant la Comissió.
La senyora Elisabet Samarra formula esmenes tècniques a la Proposta que seran incorporades al text definitiu de la resolució.
Proposta de resolució d'estimació de la Reclamacions 117/2017, 118/2017, 119/2017, 123/2017, 124/2017, 127/2017, 133/2017 i 134/2017 (acumulades)
El senyor Josep Mir, ponent de la Proposta de resolució de les Reclamacions 117/2017, 118/2017, 119/2017, 123/2017, 124/2017, 127/2017, 133/2017 i 134/2017 que es resolen de forma acumulada exposa els elements més destacats de la tramitació d'aquestes reclamacions.
Es debaten alguns elements relatius a l'objecte de les reclamacions i la senyora Elisabet Samarra formula una observació al text de la Proposta que serà incorporada pel ponent en el text definitiu.
Proposta de resolució de finalització de la Reclamacions 125/2017 i 126/2017 (acumulades) per pèrdua d'objecte
La senyora Elisabet Samarra, ponent de la Proposta de resolució, exposa els elements més rellevants de la tramitació d'aquestes reclamacions que es resolen de forma acumulada i per pèrdua de l'objecte de les reclamacions atès que la informació s'ha lliurat a la persona reclamant en el marc del procediment de mediació.
Proposta de resolució de finalització de la Reclamació 142/2017 per pèrdua d'objecte
El ponent de la Proposta de resolució, el senyor Manuel Ibarz, exposa els elements més rellevants de la tramitació, sense que destaqui cap element de debat.
S'introduiran elements formals a la Proposta de resolució en el text definitiu.
Proposta de resolució de finalització de la Reclamació 143/2017 per pèrdua d'objecte
El ponent de la Proposta de resolució, el senyor Manuel Ibarz, exposa els elements més rellevants de la tramitació d'aquest procediment.
La senyora Elisabet Samarra formula observacions sobre la fonamentació de la Proposta que es tindran en consideració pel ponent en l'elaboració del text definitiu.
Proposta de resolució d'estimació de la Reclamació 147/2017
La senyora Elisabet Samarra, ponent d'aquesta Proposta de resolució, exposa els elements més destacats de l'objecte de la reclamació i els posa en relació amb la resta de reclamacions ja resoltes que han estat interposades per la mateixa persona reclamant.
Proposta de resolució d'inadmissió de la Reclamació 168/2017
El senyor Josep Mir, ponent de la Proposta de resolució, exposa quina és la causa d'inadmissió que concorre en aquest supòsit, coincident amb altres reclamacions ja resoltes per la Comissió amb anterioritat.
La senyora Elisabet Samarra formula algunes observacions al text de la Proposta que seran incorporades pel ponent en el text definitiu de la resolució.
La presidenta de la Comissió, la senyora Elisabet Samarra, comenta la resta de membres del Ple que s'ha tingut accés a l'informe sobre el Projecte de Decret pel qual s'aprova el Reglament de la Comissió que serà objecte de votació en el si de la Comissió parlamentària competent per la seva aprovació prevista per aquesta mateixa setmana i que ja valoraria de forma definitiva el Projecte de Decret per a la seva remissió al Govern i posterior aprovació.
Així mateix, la presidenta informa també a la resta de membres del Ple que l'Oficina Antifrau de Catalunya (OAC) ha remès a la GAIP, a efectes que valori la seva competència i si escau tramitació, les actuacions que l'OAC va dur a terme en relació amb una denúncia que malgrat no ha donat lloc a apreciar elements de corrupció, consideren que podrien implicar vulneració de la normativa de transparència.
S'analitzarà amb més detall la documentació rebuda i es coordinarà amb l'OAC si escau la seva tramitació.